Η επιλογή αυτή χρησιμοποιείται για την ενεργοποίηση ή την απενεργοποίηση της προσομοίωσης ομίχλης με πίνακα.

Το Direct3D καθορίζει ότι ένας προσαρμογέας οθόνης με επιτάχυνση υλικού Direct3D, θα πρέπει επίσης να έχει τη δυνατότητα να χρησιμοποιεί προσομοίωση ομίχλης, είτε με χρήση κορυφών είτε με χρήση πίνακα. Μερικά παιχνίδια δεν εξακριβώνουν σωστά τις δυνατότητες του Direct3D υλικού και αναμένουν υποστήριξη πίνακα για την προσομοίωση ομίχλης. Η χρήση της επιλογής αυτής διασφαλίζει ότι τα παιχνίδια αυτά θα εκτελούνται σωστά στον επεξεργαστή γραφικών NVIDIA που διαθέτετε.


Με την επιλογή αυτή μπορείτε να απενεργοποιήσετε τα νεότερα χαρακτηριστικά DirectX των προγραμμάτων οδήγησης.

Μερικά παιχνίδια που έχουν γραφεί για προηγούμενες εκδόσεις του DirectX, ενδέχεται να μην εκτελούνται σωστά με εγκατεστημένες τις εκδόσεις DirectX 6 ή 7, όταν τα προγράμματα οδήγησης διαθέτουν ενεργοποιημένη υποστήριξη των εκδόσεων αυτών. Η χρήση της επιλογής αυτής αναγκάζει τα προγράμματα οδήγησης να εκτελούνται στη θέση λειτουργίας συμβατότητας με DirectX 5, έτσι ώστε τα παλαιότερα παιχνίδια να εκτελούνται σωστά.

Χρησιμοποιήστε την επιλογή για να εκτελέσετε παλαιότερα παιχνίδια, τα οποία δεν εκκινούνται ή δεν εκτελούνται όπως θα έπρεπε.


Αναγκάζει το υλικό να προσαρμόσει αυτόματα το βάθος του Ζ-buffer στην τιμή που απαιτεί η εφαρμογή.

Είναι προτιμότερο να διατηρήσετε την επιλογή αυτή ενεργοποιημένη, εκτός και αν η εργασία σας απαιτεί οπωσδήποτε ένα συγκεκριμένο βάθος Z-buffer. Εάν η επιλογή αυτή είναι απενεργοποιημένη, θα μπορούν να εκτελεστούν μόνον οι εφαρμογές με βάθη λειτουργίας Z-buffer που αντιστοιχούν στο βάθος της τρέχουσας διαμόρφωσης του υλικού.


Ενεργοποιεί μια εναλλακτική τεχνική προσωρινής αποθήκευσης βάθους.

Αυτό επιτρέπει στο υλικό να χρησιμοποιήσει έναν διαφορετικό μηχανισμό προσωρινής αποθήκευσης βάθους σε εφαρμογές 16 bit. Η ενεργοποίηση της ρύθμισης αυτής μπορεί να παράγει υψηλότερη ποιότητα φωτοαπόδοσης των εικόνων 3D.


Ενεργοποιεί το λογότυπο της NVIDIA στο Direct3D.

Η ενεργοποίηση της ρύθμισης αυτής εμφανίζει το λογότυπο της NVIDIA στην κάτω γωνία της οθόνης, ενόσω εκτελούνται εφαρμογές Direct3D.


Ο επεξεργαστής γραφικών της NVIDIA που διαθέτετε, μπορεί να δημιουργεί αυτόματα απεικονίσεις ΜΙΡ, ώστε να αυξηθεί η απόδοση μεταφοράς υφών στον δίαυλο και παρέχει υψηλότερη απόδοση της εφαρμογής.

Ωστόσο, μερικές εφαρμογές ενδέχεται να μην εμφανίζονται σωστά όταν είναι ενεργοποιημένη η αυτόματη δημιουργία απεικονίσεων ΜΙΡ. Για να διορθώσετε τυχόν προβλήματα, ελαττώστε τον αριθμό των επιπέδων απεικονίσεων ΜΙΡ που δημιουργούνται αυτόματα, έως ότου οι εικόνες να εμφανίζονται σωστά. Η ελάττωση του αριθμού των επιπέδων απεικονίσεων ΜΙΡ μπορεί συχνά να εξαλείψει την εσφαλμένη ευθυγράμμιση της υφής ή “ραφή” (σε βάρος της απόδοσης).


Σας επιτρέπει να επιλέξετε τη μέθοδο αυτόματων απεικονίσεων ΜΙΡ που χρησιμοποιεί ο επεξεργαστής γραφικών.

Μπορείτε να επιλέξετε είτε τη διγραμμική είτε την ανισοτροπική μέθοδο απεικονίσεων ΜΙΡ 8-tap.  Γενικά, η διγραμμική μέθοδος παρέχει καλύτερη απόδοση, ενώ η ανισοτροπική προσφέρει γενικά εικόνα καλύτερης ποιότητας.


Σας επιτρέπει να ρυθμίζετε τη διαμόρφωση του επιπέδου λεπτομέρειας (LOD – Level of Detail) των απεικονίσεων ΜΙΡ.

Μια χαμηλότερη τιμή προτίμησης δίνει καλύτερη ποιότητα εικόνας, ενώ μια υψηλότερη διαμόρφωση αυξάνει την απόδοση της εφαρμογής. Μπορείτε να επιλέξετε μεταξύ πέντε προκαθορισμένων τιμών προτίμησης, που κυμαίνονται από “Βέλτιστη ποιότητα εικόνας” (Best Image Quality) έως “Βέλτιστη απόδοση” (Best Performance).


Ο κατάλογος των προσαρμοσμένων ρυθμίσεων (ή “βελτιώσεων”) που αποθηκεύσατε. Εάν επιλέξετε ένα στοιχείο από τον κατάλογο, θα ενεργοποιηθεί η αντίστοιχη ρύθμιση. Για να εφαρμόσετε τη ρύθμιση, κάντε κλικ στο ΟΚ ή στο Apply (Εφαρμογή).


Σας επιτρέπει να αποθηκεύσετε τις τρέχουσες ρυθμίσεις (συμπεριλαμβανομένων εκείνων που ορίστηκαν στο πλαίσιο διαλόγου “Περισσότερες ρυθμίσεις Direct3D”) ως προσαρμοσμένη “βελτίωση”. Κατόπιν, οι αποθηκευμένες ρυθμίσεις θα προστεθούν στον διπλανό κατάλογο.

Όταν εντοπίσετε τις βέλτιστες ρυθμίσεις για ένα συγκεκριμένο παιχνίδι που υποστηρίζει το Direct3D, η αποθήκευση των ρυθμίσεων ως προσαρμοσμένη βελτίωση, επιτρέπει τη γρήγορη διαμόρφωση του Direct3D πριν ξεκινήσετε το παιχνίδι και εξαλείφει την ανάγκη να οριστεί ξεχωριστά κάθε επιλογή.


Διαγράφει την προσαρμοσμένη ρύθμιση που έχει επιλεγεί στον κατάλογο εκείνη τη στιγμή.


Επαναφέρει όλες τις ρυθμίσεις στις προεπιλεγμένες τους τιμές.


Εμφανίζει ένα πλαίσιο διαλόγου, το οποίο σας επιτρέπει να προσαρμόσετε τις πρόσθετες ρυθμίσεις Direct3D.


Η επιλογή αυτή αλλάζει το σχήμα διευθυνσιοδότησης υφών του υλικού για τα texel (texture elements – στοιχεία υφής).

Η αλλαγή των τιμών αυτών αλλάζει το σημείο ορισμού της αρχής των αξόνων για τα texel. Οι προεπιλεγμένες τιμές πληρούν τις προδιαγραφές του Direct3D. Κάποιες εφαρμογές λογισμικού ενδέχεται να αναμένουν τον ορισμό της αρχής των αξόνων για τα texel σε κάποιο άλλο σημείο. Η ποιότητα εικόνας τέτοιων εφαρμογών βελτιώνεται εάν επαναπροσδιοριστεί η αρχή των αξόνων των texel. Χρησιμοποιήστε το συρόμενο χειριστήριο για να ρυθμίσετε την αρχή των αξόνων των texel οπουδήποτε μεταξύ της επάνω αριστερής γωνίας και του κέντρου του texel.


Αυτό επιτρέπει στον επεξεργαστή γραφικών να χρησιμοποιήσει το καθορισμένο ποσό μνήμης συστήματος για αποθήκευση υφών (εκτός από τη μνήμη που είναι εγκατεστημένη στον ίδιο τον προσαρμογέα οθόνης).

Σημείωση:	Το μέγιστο ποσό μνήμης συστήματος που μπορεί να διατεθεί για την αποθήκευση υφών υπολογίζεται βάσει του ποσού της φυσικής μνήμης RAM που είναι εγκατεστημένη στον υπολογιστή σας. Όσο περισσότερη είναι η μνήμη RAM του συστήματος, τόσο μεγαλύτερη θα είναι η τιμή που μπορείτε να ορίσετε.

Η ρύθμιση αυτή εφαρμόζεται μόνο στους προσαρμογείς οθόνης PCI (ή προσαρμογείς οθόνης AGP, που λειτουργούν σε κατάσταση συμβατότητας με PCI).


Χρησιμοποιήστε την επιλογή αυτή για να απενεργοποιήσετε τον κατακόρυφο συγχρονισμό.

Επιτρέπει την άμεση φωτοαπόδοση της εικόνας στην οθόνη, χωρίς να αναμένεται ο συγχρονισμός της στην κατακόρυφη επανασάρωση της οθόνης. Αυτό επιτρέπει μεγαλύτερη ταχύτητα καρέ από τον ρυθμό ανανέωσης της οθόνης σας, αλλά ενδέχεται να δημιουργήσει οπτικά τεχνήματα και σχισίματα, που μειώνουν την ποιότητα της εικόνας.


Η επιλογή αυτή σας επιτρέπει να καθορίζετε το ποσό της εξομάλυνσης ορίων που χρησιμοποιείται σε μια συγκεκριμένη εφαρμογή Direct3D.

Η εξομάλυνση ορίων είναι μια τεχνική που χρησιμοποιείται για την ελαχιστοποίηση του φαινομένου των “σκαλοπατιών” που παρατηρείται μερικές φορές κατά μήκος των πλευρών τρισδιάστατων αντικειμένων. Η επιλογή σας μπορεί να κυμανθεί από την πλήρη απενεργοποίηση της εξομάλυνσης ορίων μέχρι την επιλογή του μέγιστου δυνατού ποσού για μια συγκεκριμένη εφαρμογή.


Χρησιμοποιήστε την επιλογή αυτή για να επιβάλετε τη χρήση της εξομάλυνσης ορίων σε εφαρμογές που δεν την υποστηρίζουν άμεσα.

Χρησιμοποιήστε την επιλογή αυτή με προσοχή. Ορισμένες εφαρμογές, που δεν υποστηρίζουν ρητά την εξομάλυνση ορίων, ενδέχεται να μην εμφανίζονται σωστά ή ενδέχεται να αποδίδουν ακανόνιστες εικόνες. Απενεργοποιήστε την επιλογή αυτή εάν αντιμετωπίζετε προβλήματα εικόνας σε ένα παιχνίδι ή εφαρμογή που δεν υποστηρίζει εξομάλυνση ορίων.


Η επιλογή αυτή σας επιτρέπει να περιορίζετε τον αριθμό των καρέ που μπορεί να προετοιμάσει η κεντρική μονάδα επεξεργασίας πριν την επεξεργασία τους από το ολοκληρωμένο κύκλωμα γραφικών, όταν είναι απενεργοποιημένος ο κατακόρυφος συγχρονισμός.

Σε μερικές περιπτώσεις, όσο μεγαλύτερος είναι ο επιτρεπτός αριθμός των καρέ που έχουν ήδη φωτοαποδοθεί, τόσο μεγαλύτερη ενδέχεται να είναι η “καθυστέρηση εισόδου” στην απόκριση συσκευών όπως είναι τα χειριστήρια (joystick), τα gamepad ή τα πληκτρολόγια.

Μειώστε την τιμή αυτή εάν παρατηρείται αξιοσημείωτη καθυστέρηση στην απόκριση των συσκευών εισόδου που είναι συνδεδεμένες στον υπολογιστή σας, ενόσω παίζετε παιχνίδια.


Επιτρέπει στα προγράμματα οδήγησης να χρησιμοποιούν την επέκταση του OpenGL, GL_KTX_buffer_region.

Αυτό μπορεί να αυξήσει την απόδοση των εφαρμογών με μοντελοποίηση 3D, οι οποίες υποστηρίζουν αυτή την επέκταση.


Επιτρέπει τη χρήση τοπικής μνήμης βίντεο όταν είναι ενεργοποιημένη η επέκταση GL_KTX_buffer_region.

Ωστόσο, εάν διατίθενται λιγότερα από 8 ΜΒ τοπικής μνήμης βίντεο, δεν θα ενεργοποιηθεί η υποστήριξη επέκτασης διπλών επιπέδων.

Η ρύθμιση αυτή δεν έχει κανένα αποτέλεσμα εάν είναι απενεργοποιημένη η παραπάνω επιλογή “Ενεργοποίηση επέκτασης περιοχής αποθήκευσης”.


Το ταχύ γραμμικό-ΜΙΡ-γραμμικό φιλτράρισμα αυξάνει την απόδοση της εφαρμογής σε βάρος της ποιότητας της εικόνας.

Σε πολλές περιπτώσεις, η απώλεια της ποιότητας της εικόνας ενδέχεται να μην γίνει αντιληπτή, επομένως μπορεί να θέλετε να επωφεληθείτε από την αυξημένη απόδοση που επιτυγχάνετε ενεργοποιώντας το χαρακτηριστικό αυτό.


Η επιλογή αυτή επιτρέπει στο OpenGL να χρησιμοποιήσει ανισοτροπικό φιλτράρισμα για βελτίωση της ποιότητας της εικόνας.


Χρησιμοποιήστε την επιλογή αυτή για να απενεργοποιήσετε την υποστήριξη προγράμματος οδήγησης για τις βελτιωμένες εντολές που χρησιμοποιούνται από ορισμένες κεντρικές μονάδες επεξεργασίας.

Μερικές κεντρικές μονάδες επεξεργασίας υποστηρίζουν πρόσθετες εντολές 3D οι οποίες συμπληρώνουν τον επεξεργαστή γραφικών NVIDIA που διαθέτετε και βελτιώνουν την απόδοση στα παιχνίδια ή τις εφαρμογές 3D. Με την επιλογή αυτή μπορείτε να απενεργοποιήσετε την υποστήριξη προγραμμάτων οδήγησης για αυτές τις πρόσθετες εντολές 3D. Αυτό μπορεί να είναι χρήσιμο για λόγους σύγκρισης απόδοσης ή για την αντιμετώπιση προβλημάτων.


Οι επιλογές αυτές ελέγχουν την εξομάλυνση ορίων σε ολόκληρη την οθόνη για το πρόγραμμα οδήγησης OpenGL. Η εξομάλυνση ορίων είναι μια τεχνική που χρησιμοποιείται για την εξομάλυνση των πλευρών των αντικειμένων σε μια εικόνα, προκειμένου να μειωθεί το φαινόμενο των οδοντωτών “σκαλοπατιών” που παρατηρείται μερικές φορές. Η μέθοδος 1,5 x 1,5 επιτρέπει εξομάλυνση ορίων με την καλύτερη απόδοση, ενώ η μέθοδος 2 x 2 δίνει την καλύτερη ποιότητα εικόνας.


 Επιτρέπει στο πρόγραμμα οδήγησης να εξάγει μορφες στερεοσκοπικών εικονοστοιχείων. Οι εφαρμογές του OpenGL μπορούν πλέον να χρησιμοποιούν στερεοσκοπική εικόνα και να επιτρέπουν τη χρήση στερεοσκοπικών γυαλιών με κλείστρα.


 Επιτρέπει στο πρόγραμμα οδήγησης να εξάγει μορφές εικονοστοιχείων υπέρθεσης. Με αυτόν τον τρόπο οι εφαρμογές του OpenGL μπορούν να χρησιμοποιούν υπερθέσεις.


 Η επιλογή αυτή επιτρέπει στο OpenGL να χρησιμοποιήσει ανισοτροπικό φιλτράρισμα για βελτίωση της ποιότητας της εικόνας. Σημειώστε ότι η ενεργοποίηση αυτού του χαρακτηριστικού θα βελτιώσει την ποιότητα της εικόνας σε βάρος της απόδοσης.


 Όταν είναι ενεργοποιημένο, το πρόγραμμα οδήγησης OpenGL εκχωρεί μια περιοχή προσωρινής αποθήκευσης παρασκηνίου και μια περιοχή προσωρινής αποθήκευσης βάθους στην ίδια ανάλυση της οθόνης.

Αυτή είναι μια πιο αποτελεσματική χρήση της μνήμης βίντεο για τις εφαρμογές που δημιουργούν πολλά παράθυρα.

Όταν είναι απενεργοποιημένο, το πρόγραμμα οδήγησης OpenGL εκχωρεί μια περιοχή προσωρινής αποθήκευσης παρασκηνίου και μια περιοχή προσωρινής αποθήκευσης βάθους για κάθε παράθυρο που δημιουργείται από την εφαρμογή.

Το χαρακτηριστικό αυτό μπορεί να βελτιώσει την απόδοση των εφαρμογών OpenGL, οι οποίες χρησιμοποιούν πολλαπλά παράθυρα.


 Ορίζει τις βέλτιστες παραμέτρους για την επιλεγμένη εφαρμογή OpenGL.


Η επιλογή αυτή καθορίζει εάν υφές ενός συγκεκριμένου βάθους χρώματος θα πρέπει να χρησιμοποιηθούν ως προεπιλογή σε εφαρμογές του OpenGL.

Η επιλογή “Χρήση του βάθους χρώματος της επιφάνειας εργασίας” χρησιμοποιεί πάντοτε υφές με το βάθος χρώματος που χρησιμοποιεί η επιφάνεια εργασίας των Windows την τρέχουσα χρονική στιγμή.

Οι επιλογές Χρήση βάθους χρώματος πάντοτε 16 bpp και Χρήση βάθους χρώματος πάντοτε 32 bpp θα επιβάλλουν τη χρήση υφών με το καθορισμένο βάθος χρώματος, ανεξάρτητα από τις ρυθμίσεις της επιφάνειας εργασίας σας.


Η επιλογή αυτή καθορίζει τη λειτουργία αναστροφής της περιοχής προσωρινής αποθήκευσης για εφαρμογές OpenGL πλήρους οθόνης.

Μπορείτε να επιλέξετε μεταξύ των μεθόδων μεταφοράς κατά τμήματα, αναστροφής σελίδας ή της αυτόματης επιλογής. Η αυτόματη επιλογή επιτρέπει στο πρόγραμμα οδήγησης να καθορίσει την καλύτερη μέθοδο με βάση τη διαμόρφωση του υλικού σας.


Η επιλογή αυτή σας επιτρέπει να προσδιορίσετε πώς θα γίνεται ο χειρισμός του κατακόρυφου συγχρονισμού στο ΟpenGL.

Συνεχής απενεργοποιημένος. Απενεργοποιεί πάντοτε τον κατακόρυφο συγχρονισμό σε όλες τις εφαρμογές του OpenGL.

Απενεργοποίηση κατά προεπιλογή. Διατηρεί τον κατακόρυφο συγχρονισμό απενεργοποιημένο, εκτός εάν μια εφαρμογή απαιτεί ειδικά την ενεργοποίησή του.

Ενεργοποίηση κατά προεπιλογή. Διατηρεί τον κατακόρυφο συγχρονισμό ενεργοποιημένο, εκτός εάν μια εφαρμογή απαιτεί ειδικά την απενεργοποίησή του.


Σας επιτρέπει να αποθηκεύετε τις τρέχουσες ρυθμίσεις ως προσαρμοσμένη “βελτίωση”, που προστίθεται στον διπλανό κατάλογο.

Όταν βρείτε τις βέλτιστες ρυθμίσεις για τη συγκεκριμένη εφαρμογή OpenGL, η αποθήκευση των ρυθμίσεων ως προσαρμοσμένη “βελτίωση”, επιτρέπει τη γρήγορη διαμόρφωση του OpenGL πριν ξεκινήσετε το πρόγραμμα και εξαλείφει την ανάγκη να ρυθμιστεί ξεχωριστά η κάθε παράμετρος.


Τα συρόμενα χειριστήρια σάς επιτρέπουν να ρυθμίζετε τις τιμές της φωτεινότητας, της αντίθεσης ή του γάμμα για το επιλεγμένο κανάλι χρώματος.

Τα χειριστήρια ελέγχου του χρώματος σάς βοηθούν να αντισταθμίζετε τις μεταβολές στη φωτεινότητα μεταξύ μιας εικόνας εισόδου και της προβολής της σε μια συσκευή οθόνης. Όταν εργάζεστε με εφαρμογές επεξεργασίας εικόνων, αυτό σας βοηθά να πετύχετε πιο ακριβή αναπαραγωγή του χρώματος σε εικόνες (όπως είναι οι φωτογραφίες) που εμφανίζονται στην οθόνη σας.

Επίσης, πολλά παιχνίδια με επιτάχυνση 3D ενδέχεται να εμφανίζονται πολύ σκοτεινά για να μπορείτε να τα παίξετε. Η αύξηση τ ης τιμής της φωτεινότητας και/ή του γάμμα εξ ίσου σε όλα τα κανάλια, θα κάνει αυτά τα παιχνίδια να εμφανίζονται φωτεινότερα, έτσι ώστε να είναι ευκολότερο να τα παίξετε.


Σας επιτρέπει να επιλέγετε το κανάλι χρώματος που ελέγχεται από τα συρόμενα χειριστήρια. Μπορείτε να ρυθμίσετε το κόκκινο, το πράσινο ή το μπλε κανάλι ξεχωριστά ή και όλα μαζί.


Η ψηφιακή ζωντάνια σάς δίνει μεγαλύτερο έλεγχο του διαχωρισμού και την έντασης του χρώματος, με αποτέλεσμα πιο φωτεινές και καθαρές εικόνες σε όλες τις εφαρμογές σας.


Γραφική αναπαράσταση της καμπύλης χρώματος. Η καμπύλη αυτή μεταβάλλεται σε πραγματικό χρόνο, καθώς ρυθμίζετε την αντίθεση, τη φωτεινότητα ή το γάμμα.


Η χρήση της επιλογής αυτής θα επαναφέρει αυτόματα όλες τις ρυθμίσεις που κάνατε στο χρώμα, μόλις επανεκκινηθούν τα Windows.

Σημείωση:	Εάν ο υπολογιστής σας λειτουργεί σε δίκτυο, το χρώμα θα ρυθμιστεί αφού συνδεθείτε στα Windows


Kατάλογος των προσαρμοσμένων ρυθμίσεων χρώματος που αποθηκεύσατε. Εάν επιλέξετε ένα στοιχείο από τον κατάλογο, θα ενεργοποιηθεί η αντίστοιχη ρύθμιση.


Σας επιτρέπει να αποθηκεύσετε τις τρέχουσες ρυθμίσεις χρώματος ως προσαρμοσμένη ρύθμιση. Κατόπιν, οι αποθηκευμένες ρυθμίσεις θα προστεθούν στον διπλανό κατάλογο.


Διαγράφει την προσαρμοσμένη ρύθμιση χρώματος που έχει επιλεγεί από τον κατάλογο εκείνη τη στιγμή.


Επαναφέρει όλες τις τιμές για το χρώμα στις εργοστασιακές ρυθμίσεις του υλικού.


Allows yoΣας επιτρέπει να επιλέξετε τη λειτουργία συγχρονισμού της οθόνης σας:

Αυτόματη Ανίχνευση: επιτρέπει στα Windows να λάβουν τις σωστές πληροφορίες χρονισμού απευθείας από την οθόνη. Αυτή είναι η προεπιλεγμένη ρύθμιση. Σημειώστε ότι ενδέχεται ορισμένες παλαιότερες οθόνες να μην υποστηρίζουν το χαρακτηριστικό αυτό.

Ο Γενικός τύπος χρονισμού (General Timing Formula – GTF) είναι ένα πρότυπο που χρησιμοποιείται από τις περισσότερες νεότερες οθόνες.

Οι Διακριτοί συγχρονισμοί οθόνης (Discrete Monitor Timings – DMT) είναι ένα παλαιότερο πρότυπο το οποίο χρησιμοποιείται ακόμη σε ορισμένες οθόνες. Ενεργοποιήστε την επιλογή αυτή εφόσον η οθόνη σας απαιτεί DMT.


Προσθέτει το εικονίδιο NVIDIA QuickTweak στη γραμμή εργασιών των Windows.

To εικονίδιο σάς επιτρέπει να εφαρμόζετε οποιαδήποτε από τις προσαρμοσμένες ρυθμίσεις Direct3D, OpenGL ή χρώματος άμεσα μέσω ενός εύχρηστου αναδυόμενου μενού. Επίσης, το μενού περιέχει στοιχεία για την επαναφορά των προεπιλεγμένων ρυθμίσεων και για την προσπέλαση του πλαισίου διαλόγου Ιδιότητες οθόνης (Display Properties).


Σας επιτρέπει να επιλέγετε το εικονίδιο που χρησιμοποιείται για να δηλώσει το βοηθητικό πρόγραμμα QuickTweak στη γραμμή εργασιών των Windows.

Επιλέξτε το εικονίδιο που θέλετε από αυτά που εμφανίζονται στον κατάλογο. Στη συνέχεια, επιλέξτε ΟΚ ή Εφαρμογή για να ενημερώσετε το εικονίδιο που βρίσκεται στη γραμμή εργασιών.


Ενεργοποιεί τον Διαχειριστή επιφάνειας εργασίας της NVIDIA.

Ο Διαχειριστής επιφάνειας εργασίας της NVIDIA επιτρέπει τη χρήση πρόσθετων λειτουργιών, όπως είναι τα ισχυρά πλήκτρα διαχείρισης παραθύρων, το επανακεντράρισμα και τη μεγέθυνση των πλαισίων διαλόγου, όταν χρησιμοποιείτε τις διαμορφώσεις πολλαπλών οθονών του nView. Επίσης, ο Διαχειριστής επιφάνειας εργασίας παρέχει πρόσθετη υποστήριξη για πολλαπλές επιφάνειες εργασίας, ώστε να σας βοηθήσει να οργανώσετε καλύτερα τον χώρο εργασίας των εφαρμογών σας.


Ανοίγει το πλαίσιο διαλόγου διαμόρφωσης του Διαχειριστή επιφάνειας εργασίας της NVIDIA.

Το πλαίσιο διαλόγου διαμόρφωσης του Διαχειριστή επιφάνειας εργασίας παρέχει έλεγχο όλων των λειτουργιών και ρυθμίσεων του Διαχειριστή επιφάνειας εργασίας, όπως είναι οι επιλογές επανακεντραρίσματος των πλαισίων διαλόγου, οι επιλογές ισχυρών πλήκτρων και οι ρυθμίσεις διαχείρισης των εφαρμογών.


Κλείνει αυτό το πλαίσιο διαλόγου και διατηρεί τις αλλαγές που κάνατε, έτσι ώστε αυτές να εφαρμοστούν όταν επιλέξετε ΟΚ ή Εφαρμογή στο πλαίσιο διαλόγου Πρόσθετες ιδιότητες (Αdditional Properties).


Σας επιτρέπει να καθορίσετε ποιο κουμπί του ποντικιού θα προβάλλει το μενού, όταν κάνετε κλικ στο εικονίδιο της γραμμής εργασιών.


Ενεργοποιεί και απενεργοποιεί τα μηνύματα επιβεβαίωσης.

Χρησιμοποιήστε την επιλογή αυτή εάν δεν θέλετε να εμφανίζονται μηνύματα επιβεβαίωσης όταν φορτώνετε μια διαμόρφωση 3D από το μενού της γραμμής εργασιών.


Χρησιμοποιήστε την επιλογή αυτή εάν θέλετε να εμφανίζεται το μενού της γραμμής εργασιών με εφφέ 3D.


Οι επιλογές αυτές σας δίνουν τη δυνατότητα να καθορίζετε τη θέση της εικόνας στην επίπεδη οθόνη που διαθέτετε, όταν αυτή λειτουργεί σε αναλύσεις χαμηλότερες από τη μέγιστη υποστηριζόμενη ανάλυση.


Χρησιμοποιήστε τα πλήκτρα κατεύθυνσης για να ρυθμίσετε τη θέση της επιφάνειας εργασίας στην οθόνη σας.


Επαναφέρει την επιφάνεια εργασίας στην προεπιλεγμένη θέση της για την τρέχουσα ανάλυση και ρυθμό ανανέωσης.


Οι επιλογές αυτές σας δίνουν τη δυνατότητα να επιλέξετε τη συσκευή εξόδου εικόνας (οθόνη, ψηφιακή επίπεδη οθόνη ή τηλεόραση) ανάλογα με το ποιες συσκευές υποστηρίζει ο προσαρμογέας της οθόνης σας.


Ανοίγει ένα παράθυρο όπου μπορείτε να προσαρμόσετε τις ρυθμίσεις της ενεργής συσκευής οθόνης.


Δείχνει τις τρέχουσες ρυθμίσεις για την μορφή και τη χώρα, που χρησιμοποιούνται για την έξοδο τηλεοπτικού σήματος.


Ανοίγει ένα παράθυρο όπου μπορείτε να προσδιορίσετε μια συγκεκριμένη μορφή εξόδου τηλεοπτικού σήματος.


Ο κατάλογος αυτός σάς επιτρέπει να επιλέξετε τη μορφή εξόδου τηλεοπτικού σήματος με βάση τη χώρα στην οποία βρίσκεστε.

Σημείωση:	Εάν η χώρα σας δεν βρίσκεται στον κατάλογο, θα πρέπει να επιλέξετε τη χώρα που βρίσκεται πλησιέστερα στην περιοχή σας.


Ορίζει την επιλεγμένη μορφή ως προεπιλογή κατά την έναρξη λειτουργίας.

Όταν εκκινείτε τον υπολογιστή, ενώ στον προσαρμογέα οθόνης έχει συνδεθεί μόνο μία τηλεόραση, η επιλογή αυτή διασφαλίζει ότι όλα τα μηνύματα οθόνης που εμφανίζονται κατά τη διαδικασία εκκίνησης θα αναπαράγονται με τη μορφή που υποστηρίζεται από την τηλεόρασή σας.


Σας επιτρέπει να προσδιορίσετε τον τύπο του σήματος εξόδου που στέλνεται στην τηλεόραση.

Εάν έχετε το κατάλληλο καλώδιο σύνδεσης, η έξοδος S-Video γενικά θα παρέχει έξοδο υψηλότερης ποιότητας από την έξοδο Σύνθετου σήματος βίντεο. Εάν δεν είστε βεβαιοι για το ποιον τύπο σήματος θα πρέπει να καθορίσετε, επιλέξτε τη ρύθμιση Αυτόματη επιλογή.


Χρησιμοποιήστε τα πλήκτρα κατεύθυνσης για να ρυθμίσετε τη θέση της επιφάνειας εργασίας στην τηλεόραση.

Σημείωση:	Εάν η εικόνα της τηλεόρασης εμφανίζεται κωδικοποιημένη ή είναι κενή λόγω επιλογής υπερβολικής τιμής ρύθμισης, απλά περιμένετε 10 δευτερόλεπτα. Η εικόνα επιστρέφει αυτόματα στην προεπιλεγμένη θέση της και μπορείτε να ξεκινήσετε και πάλι τις ρυθμίσεις. Όταν τοποθετήσετε την επιφάνεια εργασίας στο σημείο που επιθυμείτε, θα πρέπει να κάνετε κλικ στο ΟΚ ή στην Εφαρμογή για να αποθηκεύσετε τις ρυθμίσεις πριν περάσει το χρονικό διάστημα των 10 δευτερολέπτων.


Επαναφέρει την επιφάνεια εργασίας στην προεπιλεγμένη θέση της στην τηλεόραση, για την τρέχουσα ανάλυση.


Χρησιμοποιήστε αυτά τα κουμπιά ελέγχου για να ρυθμίσετε τη φωτεινότητα και τον κορεσμό της τηλεοπτικής εικόνας.


Χρησιμοποιήστε τα χειριστήρια αυτά για να ρυθμίσετε τη φωτεινότητα και την αντίθεση της τηλεοπτικής εικόνας.


:Χρησιμοποιήστε αυτό το κουμπί ελέγχου για να ρυθμίσετε το ποσό του φίλτρου τρεμοπαίγματος που θέλετε να εφαρμοστεί στο τηλεοπτικό σήμα.

Συνιστάται να απενεργοποιήσετε πλήρως το φίλτρο για το τρεμόπαιγμα, κατά την αναπαραγωγή ταινιών DVD με αποκωδικοποιητή υλικού.


Ορίζει την ανάλυση της οθόνης και το βάθος χρώματος για έξοδο τηλεοπτικού σήματος.


Χρησιμοποιήστε αυτά τα κουμπιά ελέγχου για να ρυθμίσετε την ποιότητα της αναπαραγωγής DVD στην οθόνη σας.

Μπορείτε να ρυθμίσετε ξεχωριστά τη φωτεινότητα, την αντίθεση, την απόχρωση και τον κορεσμό για να πετύχετε τη βέλτιστη ποιότητα εικόνας κατά την αναπαραγωγή βίντεο ή ταινιών DVD στον υπολογιστή σας.


Σας δίνει τη δυνατότητα να ρυθμίζετε τις συχνότητες ρολογιού του πυρήνα και της μνήμης του επεξεργαστή γραφικών NVIDIA που διαθέτετε.


Ορίζει την ταχύτητα ρολογιού του πυρήνα του επεξεργαστή γραφικών NVIDIA που διαθέτετε.


Δείχνει την ταχύτητα ρολογιού του πυρήνα σε megahertz.


Ορίζει την ταχύτητα ρολογιού της διασύνδεσης μνήμης του προσαρμογέα οθόνης που διαθέτετε.


Δείχνει την ταχύτητα ρολογιού της διασύνδεσης μνήμης σε megahertz.


Ελέγχει τη σταθερότητα των ρυθμίσεων της νέας συχνότητας ρολογιού, πριν αυτές εφαρμοστούν.

Σημείωση:	Θα πρέπει να ελέγξετε όλες τις νέες ρυθμίσεις που διαφέρουν από τις προεπιλογές του κατασκευαστή, πριν αυτές μπορέσουν να εφαρμοστούν μόνιμα.


Η χρήση αυτής της επιλογής θα διασφαλίσει ότι οι όποιες αλλαγές κάνατε στις συχνότητες ρολογιού θα εφαρμόζονται αυτόματα κάθε φορά που ξεκινούν τα Windows.

Σημείωση:	Μπορείτε να παρακάμψετε την αυτόματη ρύθμιση του ρολογιού κατά την εκκίνηση, κρατώντας πατημένο το πλήκτρο CTRL ενόσω ξεκινούν τα Windows. Εάν ο υπολογιστής σας είναι συνδεδεμένος σε δίκτυο, κρατήστε πατημένο το CTRL αμέσως μετά τη σύνδεσή σας με τα Windows.


Μηδενίζει όλες τις δυνατότητες ρύθμισης του ρολογιού και αναγκάζει την επανανίχνευση του υλικού των γραφικών προτού επιτραπεί εκ νέου η χρήση των κουμπιών ελέγχου.

Συνιστάται να εκτελείτε μηδενισμό κάθε φορά που ενημερώνετε το BIOS του προσαρμογέα οθόνης που διαθέτετε με μια ενημερωμένη έκδοση του BIOS.


Σας επιτρέπει να επιλέξετε έναν από τους τέσσερις τρόπους λειτουργίας του nView.

Κανονικός. Επιλέγει τον κανονικό τρόπο λειτουργίας μονής οθόνης. Χρησιμοποιήστε αυτόν τον τρόπο λειτουργίας εάν έχετε προσαρμοσμένη μόνο μία συσκευή οθόνης στoν προσαρμογέα γραφικών NVIDIA που διαθέτετε.

Αντιγραφή. Αυτός ο τρόπος λειτουργίας δίνει ένα ακριβές αντίγραφο της κύριας οθόνης στη δευτερεύουσα συσκευή.

Οριζόντια επέκταση. Αυτός ο τρόπος λειτουργίας σάς επιτρέπει να επεκτείνετε οριζόντια την επιφάνεια εργασίας των Windows σε δύο συσκευές οθόνης. Σε αυτόν τον τρόπο λειτουργίας, οι δύο οθόνες συνδυάζονται για να σχηματίσουν μια ευρεία, εκτεταμένη επιφάνεια οθόνης.

Κατακόρυφη επέκταση. Αυτός ο τρόπος λειτουργίας σάς επιτρέπει να επεκτείνετε κατακόρυφα την επιφάνεια εργασίας των Windows σε δύο συσκευές οθόνης. Σε αυτόν τον τρόπο λειτουργίας, οι δύο οθόνες συνδυάζονται για να σχηματίσουν μια υψηλότερη, εκτεταμένη επιφάνεια οθόνης.


Κανονικός nView. – Επιλέγει τον κανονικό τρόπο λειτουργίας μονής οθόνης. Χρησιμοποιήστε αυτόν τον τρόπο λειτουργίας εάν έχετε προσαρμοσμένη μόνο μία συσκευή οθόνης στoν προσαρμογέα γραφικών NVIDIA που διαθέτετε.


Αντιγραφή nView. – Αυτός ο τρόπος λειτουργίας δίνει το ακριβές αντίγραφο της κύριας οθόνης στη δευτερεύουσα συσκευή. Αυτός ο τρόπος λειτουργίας σάς επιτρέπει να επεκτείνετε οριζόντια την επιφάνεια εργασίας των Windows σε δύο συσκευές οθόνης. Σε αυτόν τον τρόπο λειτουργίας, οι δύο οθόνες συνδυάζονται για να σχηματίσουν μια ευρεία, εκτεταμένη επιφάνεια οθόνης, η οποία είναι χρήσιμη όταν βλέπετε αντικείμενα τα οποία είναι ευρύτερα από τη μονή οθόνη.


Οριζόντια επέκταση nView. – Αυτός ο τρόπος λειτουργίας δίνει το ακριβές αντίγραφο της κύριας οθόνης στη δευτερεύουσα συσκευή. Αυτός ο τρόπος λειτουργίας σάς επιτρέπει να επεκτείνετε οριζόντια την επιφάνεια εργασίας των Windows σε δύο συσκευές οθόνης. Σε αυτόν τον τρόπο λειτουργίας, οι δύο οθόνες συνδυάζονται για να σχηματίσουν μια ευρεία, εκτεταμένη επιφάνεια οθόνης, η οποία είναι χρήσιμη όταν βλέπετε αντικείμενα τα οποία είναι ευρύτερα από τη μονή οθόνη.


Κατακόρυφη επέκταση nView – Η λειτουργία αυτή σάς επιτρέπει να επεκτείνετε την επιφάνεια εργασίας των Windows se δύο υσκευές οθόνης, κατακόρυφα. Σε αυτόν τον τρόπο λειτουργίας, οι δύο οθόνες συνδυάζονται για να σχηματίσουν μια μακρόστενη, εκτεταμένη επιφάνεια οθόνης, η οποία είναι χρήσιμη όταν βλέπετε αντικείμενα τα οποία έχουν μεγαλύτερο μήκος από τη μονή οθόνη.


Γραφική αναπαράσταση της διαμόρφωσης της οθόνης του nView.

Εάν κάνετε κλικ στο γράφημα της οθόνης, θα μπορείτε να την επιλέξετε ως την τρέχουσα οθόνη. Όταν κάνετε δεξί κλικ στο γράφημα της οθόνης, σας δίνεται μια ποικιλία επιλογών, οι οποίες σας επιτρέπουν να κάνετε ρυθμίσεις στη σχετική συσκευή οθόνης.


Κατά τον τρόπο λειτουργίας αντιγραφής, η επιλογή αυτή σας επιτρέπει να ρυθμίσετε την κύρια συσκευή οθόνης σε μεγαλύτερη ανάλυση επιφάνειας εργασίας από τη δευτερεύουσα συσκευή. Εάν η φυσική ανάλυση της δευτερεύουσας συσκευής είναι χαμηλότερη από αυτήν της κύριας, η επιφάνεια εργασίας της δευτερεύουσας συσκευής θα μετατοπιστεί παράλληλα καθώς το ποντίκι αγγίζει το περιθώριο της οθόνης.


Απενεργοποιεί τη λειτουργία αυτόματης παράλληλης μετατόπισης της δευτερεύουσας συσκευής εάν χρησιμοποιήσετε την επιλογή “Εφαρμογή εικονικής επιφάνειας εργασίας”. Αυτό το χαρακτηριστικό σας επιτρέπει να “παγώνετε” την εικονική επιφάνεια εργασίας σε μια συγκεκριμένη θέση, πράγμα που είναι πολύ χρήσιμο για τις παρουσιάσεις ή για εργασίες υψηλής λεπτομέρειας σε εφαρμογές.


Η ενεργοποίηση του χαρακτηριστικού αυτού θα κλειδώσει την τρέχουσα θέση παράλληλης μετατόπισης στο δευτερεύον αντίγραφο οθόνης. Αυτό το χαρακτηριστικό σας επιτρέπει να “παγώνετε” την εικονική επιφάνεια εργασίας σε μια συγκεκριμένη θέση, πράγμα που είναι πολύ χρήσιμο για τις παρουσιάσεις ή για εργασίες υψηλής λεπτομέρειας σε εφαρμογές.


Ενεργοποιεί το χαρακτηριστικό εικονικής επιφάνειας εργασίας για τον τρόπο λειτουργίας επέκτασης του nView.

Η ενεργοποίηση αυτού του χαρακτηριστικού σας επιτρέπει να ορίσετε μεγαλύτερη επιφάνεια εργασίας από ό,τι σας επιτρέπουν οι φυσικές διαστάσεις των συνδυασμένων οθονών.

Η συνδυασμένη εικόνα θα μετατοπιστεί παράλληλα πάνω στη μεγαλύτερη επιφάνεια εργασίας όταν προσπαθήσετε να μετακινήσετε το ποντίκι έξω από την ορατή περιοχή.


Γραφική αναπαράσταση της διαμόρφωσης nView της δευτερεύουσας συσκευής που διαθέτετε.

Εάν κάνετε κλικ στο γραφικό, θα μπορείτε να διαμορφώνετε τη συσκευή εξόδου που είναι συνδεδεμένη στη δευτερεύουσα έξοδο της κάρτας γραφικών με δυνατότητα nView, κατά τον τρόπο λειτουργίας αντιγραφής.


Ενεργοποιεί τα χειριστήρια μεγέθυνσης που σας επιτρέπουν να μεγεθύνετε μια συγκεκριμένη περιοχή της οθόνης εξόδου εικόνας βίντεο.


Εδώ, μπορείτε να επιλέξετε την περιοχή της οθόνης βίντεο, την οποία θέλετε να μεγεθύνετε. Αφού την επιλέξετε, θα μπορείτε να μεγεθύνετε το συγκεκριμένο τμήμα της οθόνης, μετακινώντας προς τα κάτω το συρόμενο κουμπί ελέγχου.


Σας επιτρέπει να μεγεθύνετε ή να σμικρύνετε το επιλεγμένο τμήμα της οθόνης αναπαραγωγής βίντεο.


Επιλέγει τη συσκευή οθόνης στην οποία πρόκειται να γίνει αναπαραγωγή βίντεο σε λειτουργία πλήρους οθόνης.


Σας επιτρέπει να επιλέξετε τον λόγο διαστάσεων (η αναλογία του οριζοντίου μεγέθους προς την αναλογία του κατακόρυφου μεγέθους) της αναπαραγωγής πλήρους οθόνης.


Εάν ενεργοποιήσετε αυτή την επιλογή θα επιτραπεί στο πρόγραμμα οδήγησης βίντεο να καθορίσει τη βέλτιστη ανάλυση για αναπαραγωγή βίντεο πλήρους οθόνης.


Εάν ενεργοποιήσετε αυτή την επιλογή, το κουμπί ελέγχου της μεγέθυνσης θα συνδεθεί με τη σελίδα Χειριστηρίων Υπέρθεσης, ώστε να ελέγχει ταυτόχρονα και τη μεγέθυνση στη συσκευή πλήρους οθόνης.


Εάν κάνετε κλικ σε αυτό το κουμπί, θα μπορείτε να προσπελαύνετε τα προηγμένα χαρακτηριστικά βίντεο που σας παρέχονται μέσω του τρόπου λειτουργίας αντιγραφής nView. Σημειώστε ότι ο τρόπος λειτουργίας αντιγραφής θα πρέπει να είναι ενεργοποιημένος εκείνη τη στιγμή, ώστε να μπορέσετε να προσπελάσετε τα χαρακτηριστικά αυτά.


Η ενεργοποίηση της επιλογής αυτής αναγκάζει το λογισμικό υπέρθεσης να χρησιμοποιήσει mastering διαύλου. Συνιστάται να αφήσετε την επιλογή αυτή αποεπιλεγμένη, εκτός και αν αντιμετωπίζετε προβλήματα με την αναπαραγωγή βίντεο, όπως είναι η αλλοίωση της εικόνας ή η πλήρης απώλεια εικόνας βίντεο.


Δείχνει τον τύπο οθόνης που χρησιμοποιείτε με τον επιλεγμένο προσαρμογέα βίντεο.


Κάντε κλικ για να εμφανιστούν οι ιδιοτήτες της οθόνης και του προγράμματος οδήγησης για αυτή την οθόνη.


Αναφέρει τους διαθέσιμους ρυθμούς ανανέωσης για αυτή την οθόνη. Ένας μεγαλύτερος ρυθμός ανανέωσης ελαττώνει το τρεμόπαιγμα στην οθόνη σας.


Προσδιορίζει εάν στον κατάλογο συχνοτήτων ανανέωσης θα περιλαμβάνονται τρόποι λειτουργίας που δεν υποστηρίζονται από την οθόνη σας. Εάν επιλέξετε έναν τρόπο λειτουργίας που είναι ακατάλληλος για την οθόνη σας, ενδέχεται να προκληθούν σοβαρά προβλήματα στην οθόνη και θα μπορούσε να καταστραφεί το υλικό σας.


Η επιλογή αυτή αναγκάζει το πρόγραμμα οδήγησης OpenGL να χρησιμοποιήσει περιοχή προσωρινής αποθήκευσης βάθους 16 bit, ανεξάρτητα από τη μορφή των εικονοστοιχείων που έχει επιλεγεί από την εφαρμογή.

 Με αυτόν τον τρόπο βελτιώνεται η απόδοση της απαλοιφής και των άλλων λειτουργιών της περιοχής προσωρινής αποθήκευσης βάθους, σε βάρος της ακρίβειας στην περιοχή προσωρινής αποθήκευσης βάθους.


Όταν αυτή η επιλογή είναι ενεργοποιημένη, το OpenGL χρησιμοποιεί το προηγμένο χαρακτηριστικό πολλαπλών οθονών των Windows 2000.


Χρησιμοποιήστε την επιλογή αυτή για να επιλέξετε ποια οθόνη θα περιέχει την επάνω αριστερή γωνία της επιφάνειας εργασίας. Το πιο προφανές αποτέλεσμα της επιλογής αυτής είναι η αντιμετάθεση των εικόνων στις οθόνες.


Εμφανίζει όλες τις τρέχουσες οθόνες του nView. Εάν είναι συνδεδεμένες περισσότερες από μία συσκευές και έχετε μεταβεί σε τρόπο λειτουργίας διαφορετικό από τον Κανονικό, μπορείτε να επιλέξετε ποια οθόνη είναι η τρέχουσα οθόνη.

Επίσης, μπορείτε να κάνετε κλικ στο γράφημα της οθόνης στο κουμπί ελέγχου ακριβώς επάνω, για να την επιλέξετε ως την τρέχουσα οθόνη.


Κάντε κλικ σε αυτό το κουμπί για να ρυθμίσετε ή να αλλάξετε τις ρυθμίσεις που σχετίζονται με τη συσκευή εξόδου που χρησιμοποιείται για την τρέχουσα οθόνη.


Τα κουμπιά ελέγχου για την παράλληλη μετατόπιση σας επιτρέπουν να ρυθμίσετε τις διαστάσεις της ορατής περιοχής της οθόνης, σε σχέση με την πραγματική περιοχή της επιφάνειας εργασίας σας. Αυτό χρησιμεύει στις περιπτώσεις όπου χρησιμοποιούνται επιφάνειες εργασίας, οι οποίες είναι μεγαλύτερες από αυτήν που θα μπορούσε να εμφανιστεί στην οθόνη, στην επίπεδη οθόνη ή στην τηλεόραση που διαθέτετε.


Κάντε κλικ για να γίνει ανίχνευση όλων των οθονών που είναι συνδεδεμένες σε αυτόν τον προσαρμογέα οθόνης. Χρησιμοποιήστε αυτό το χαρακτηριστικό εάν έχετε συνδέσει κάποιες οθόνες μετά το άνοιγμα του πίνακα ελέγχου.


Επιλέξτε το πλαίσιο αυτό εάν έχετε συνδέσει κάποια οθόνη στην υποδοχή δευτερεύουσας οθόνης, η οποία δεν μπορεί να ανιχνευθεί. Αυτό είναι χρήσιμο στις παλαιότερες οθόνες ή στις οθόνες που είναι συνδεδεμένες με συνδέσεις BNC.


Κάντε κλικ για να προσπελάσετε πληροφορίες που σχετίζονται με τον προσαρμογέα γραφικών της NVIDIA.


Κάντε κλικ για να προσπελάσετε τα πρόσθετα χαρακτηριστικά του προσαρμογέα γραφικών της NVIDIA.


Κάντε κλικ για να προσπελάσετε τη δικτυακή τοποθεσία της NVIDIA για να προμηθευτείτε τις τελευταίες πληροφορίες και προγράμματα οδήγησης του προσαρμογέα γραφικών της NVIDIA που διαθέτετε.


Οι πληροφορίες αυτές περιγράφουν λεπτομερώς τα θέματα υλικού που σχετίζονται με τον προσαρμογέα γραφικών που έχετε επιλέξει την τρέχουσα χρονική στιγμή.


Οι πληροφορίες αυτές περιγράφουν λεπτομερώς επιλεγμένα θέματα για το σύστημά σας, τα οποία θα μπορούσαν να επηρεάσουν τη συνολική απόδοση των γραφικών.


Ο πίνακας αυτός δίνει έναν κατάλογο με τα αρχεία, στον οποίο συγκαταλέγονται οι περιγραφές και οι εκδόσεις τους, τα οποία χρησιμοποιούνται από τον προσαρμογέα γραφικών της NVIDIA.


Η σελίδα των ρυθμίσεων της Διαχείρισης εφαρμογών σάς επιτρέπει να διαχειριστείτε τη θέση των παράθυρων των εφαρμογών, για πολλαπλές οθόνες και επιφάνειες εργασίας, ανά κάθε εφαρμογή.


Αυτός είναι ένας κατάλογος με εφαρμογές που διαχειρίζεται την τρέχουσα χρονική στιγμή ο Διαχειριστής επιφάνειας εργασίας. Επιλέξτε μια εφαρμογή από τον κατάλογο για να διαμορφώσετε τις ρυθμίσεις διαχείρισης της εφαρμογής αυτής. Μπορείτε να επεξεργαστείτε τον κατάλογο χρησιμοποιώντας τα πλήκτρα Προσθήκη και Αφαίρεση, που βρίσκονται στα δεξιά.


Πατήστε αυτό το κουμπί για να προσθέσετε ένα νέο πρόγραμμα εφαρμογής στον κατάλογο με τις εφαρμογές που διαχειρίζεται ο Διαχειριστής επιφάνειας εργασίας.


Κάντε κλικ σε αυτό το κουμπί για να απομακρύνετε την επιλεγμένη εφαρμογή από τον κατάλογο με τις εφαρμογές που διαχειρίζεται ο Διαχειριστής επιφάνειας εργασίας.


Κάντε κλικ σε αυτό το κουμπί για να απαλείψετε όλες τις καταχωρίσεις από τον κατάλογο με τις εφαρμογές.

Προειδοποίηση: αυτό θα μηδενίσει όλες τις προσαρμοσμένες ρυθμίσεις που τυχόν έχετε κάνει για τις εφαρμογές σας.


Εάν κάνετε αυτή την επιλογή, το παράθυρο της εφαρμογής θα αναγκαστεί να ξεκινά πάντοτε στην οθόνη που έχετε καθορίσει.


Το πεδίο αυτό επιλέγει την οθόνη (μόνιτορ) στην οποία θα ξεκινά πάντοτε η επιλεγμένη εφαρμογή, εάν έχει γίνει η επιλογή “Να γίνεται πάντοτε εκκίνηση της εφαρμογής αυτής στην οθόνη με αριθμό”.


Εάν χρησιμοποιήσετε την επιλογή αυτή, ο Διαχειριστής επιφάνειας εργασίας θα παρακολουθεί το μέγεθος και τη θέση του παραθύρου της εφαρμογής. Την επόμενη φορά που θα ξεκινήσετε την εφαρμογή, ο Διαχειριστής επιφάνειας εργασίας θα επαναφέρει το παράθυρο της εφαρμογής στο μέγεθος και τη θέση που αποθηκεύτηκε τελευταία.


Η επιλογή αυτή σάς επιτρέπει να καθορίσετε ότι η μεγιστοποίηση του παράθυρου της εφαρμογής θα γεμίσει μόνο την οθόνη που καταλαμβάνει την τρέχουσα χρονική στιγμή, και όχι ολόκληρη την επιφάνεια εργασίας που μπορεί να επεκτείνεται σε πολλαπλές οθόνες.


Χρησιμοποιήστε την επιλογή αυτή για να ξεκινήσετε την εφαρμογή αυτή σε μία χωριστή επιφάνεια εργασίας εφαρμογής με συγκεκριμένο όνομα.

Για παράδειγμα, μπορείτε να δημιουργήσετε ξεχωριστές επιφάνειες εργασίας, επιπλέον της προεπιλεγμένης επιφάνειας εργασίας των Windows, για το πρόγραμμα περιήγησης ιστοσελίδων και για το πρόγραμμα ανάγνωσης του ηλεκτρονικού ταχυδρομείου.


Πληκτρολογήστε εδώ το όνομα της ξεχωριστής επιφάνειας εργασίας της εφαρμογής. Μπορείτε επίσης να χρησιμοποιήσετε το αναδυόμενο κουμπί για να επιλέξετε μεταξύ των επιφανειών εργασίας που ήδη έχετε δημιουργήσει για τις άλλες εφαρμογές.

Το πεδίο αυτό είναι διαθέσιμο μόνον εφόσον χρησιμοποιήσετε την επιλογή “Εκκίνηση της εφαρμογής αυτής σε ξεχωριστή επιφάνεια εργασίας”.


Η σελίδα ισχυρών πλήκτρων σας δίνει τη δυνατότητα να προσαρμόζετε τους συνδυασμούς των ισχυρών πλήκτρων που μπορείτε να χρησιμοποιήσετε για να διαχειριστείτε την τοποθέτηση των παραθύρων των εφαρμογών στην επιφάνεια εργασίας σας.


Αυτός ο συνδυασμός πλήκτρων μετακινεί το ενεργό (εστιασμένο) παράθυρο σε αντίστοιχη θέση σε κάποια άλλη οθόνη.


Αυτός ο συνδυασμός πλήκτρων μετακινεί όλα τα παράθυρα της οθόνης μαζί με την ενεργή εφαρμογή σε κάποια άλλη οθόνη.


Αυτός ο συνδυασμός πλήκτρων μετακινεί όλα τα παράθυρα εφαρμογών στην οθόνη στην οποία βρίσκεται ο δείκτης του ποντικιού.


Όταν έχετε ενεργές πολλαπλές επιφάνειες εργασίας εφαρμογών, αυτός ο συνδυασμός πλήκτρων επιτρέπει τη μετάβαση από τη μια επιφάνεια εργασίας στην άλλη. Η επανειλημμένη χρήση του συνδυασμού αυτού θα μετακινηθεί κυκλικά στον κατάλογο με τις ενεργές επιφάνειες εργασίας εφαρμογών.


Η σελίδα Γενικών ρυθμίσεων περιέχει γενικές επιλογές για τον Διαχειριστή επιφάνειας εργασίας και για τον χειρισμό όλων των εφαρμογών από αυτόν.


Εάν επιλέξετε να μεγιστοποιήσετε μια εφαρμογή σε “ολόκληρη την επιφάνεια εργασίας”, αυτό σημαίνει ότι η μεγιστοποίησή της θα γεμίσει ολόκληρη την επιφάνεια εργασίας, ακόμη και αν αυτή εκτείνεται σε πολλαπλές οθόνες.

Εάν επιλέξετε να μεγιστοποιήσετε μια εφαρμογή στην “τρέχουσα οθόνη της”, σημαίνει ότι, από προεπιλογή, η μεγιστοποίηση μιας εφαρμογής θα γεμίσει μόνο την οθόνη που καταλάμβανε αρχικά.


Εάν ενεργοποιήσετε αυτό το χαρακτηριστικό, θα εισαχθεί ένα υπομενού “Διαχειριστής επιφάνειας εργασίας NVIDIA” στα μενού του συστήματος σε όλα τα παράθυρα εφαρμογών ανωτάτου επιπέδου. Αυτό το υπομενού επιτρέπει τη γρήγορη και εύκολη πρόσβαση σε όλες τις λειτουργίες της Διαχείρισης εφαρμογών, χωρίς να χρειάζεται να ανοίγετε τον πίνακα ελέγχου του Διαχειριστή επιφάνειας εργασίας.

Μπορείτε να προσπελάσετε το μενού συστήματος ενός παράθυρου εφαρμογής κάνοντας δεξί κλικ στη λεζάντα του παράθυρου (γραμμή τίτλου) ή κάνοντας κλικ στο μικρό εικονίδιο της εφαρμογής στο αριστερό άκρο της λεζάντας του παράθυρου.


Η χρήση της επιλογής αυτής επιτρέπει στον Διαχειριστή επιφάνειας εργασίας να εμποδίσει τα αναδυόμενα παράθυρα ανωτάτου επιπέδου να επεκταθούν ή να διαχωριστούν σε δύο (ή περισσότερες) οθόνες, επανατοποθετώντας τα αναδυόμενα παράθυρα έτσι ώστε να χωρούν σε μία οθόνη.


Χρησιμοποιήστε την επιλογή αυτή για να κεντράρετε πάντοτε τα αναδυόμενα παράθυρα του συστήματος στην οθόνη της επιλογής σας.


Επιλέξτε την οθόνη στην οποία επιθυμείτε να κεντράρονται τα αναδυόμενα παράθυρα. Το πεδίο αυτό είναι διαθέσιμο μόνον εφόσον επιλέξετε το κουμπί “Κεντράρισμα των αναδυόμενων παράθυρων του συστήματος στην οθόνη με αριθμό”.


Με αυτή την επιλογή, τα αναδυόμενα παράθυρα του συστήματος, που επεκτείνονται σε πολλαπλές οθόνες, κεντράρονται στην οθόνη που περιέχει το δρομέα του ποντικιού, αφού αυτή θα είναι πιθανότατα η οθόνη που παρακολουθείτε.


Η επιλογή αυτή διατηρεί τα αναδυόμενα παράθυρα των εφαρμογών στην ίδια οθόνη με το παράθυρο της εφαρμογής από την οποία προήλθαν. Εάν ένα αναδυόμενο παράθυρο “εκτραπεί” σε μία άλλη οθόνη, ο Διαχειριστής επιφάνειας εργασίας θα το μετακινήσει ώστε να χωρέσει στην οθόνη του παράθυρου της εφαρμογής.


Πατήστε αυτό το κουμπί για να επαναφέρετε τις προεπιλεγμένες γενικές ρυθμίσεις και τα ισχυρά πλήκτρα του Διαχειριστή επιφάνειας εργασίας.

Σημείωση: αυτό δεν θα επηρεάσει τις προσαρμοσμένες ρυθμίσεις ανά εφαρμογή, που ενδέχεται να έχετε κάνει στη σελίδα της Διαχείρισης εφαρμογών.


Πατήστε το ΟΚ για να αποδεχθείτε και να εφαρμόσετε τις όποιες αλλαγές κάνατε στις ρυθμίσεις του Διαχειριστή επιφάνειας εργασίας και κατόπιν κλείστε το παράθυρο του πίνακα ελέγχου.


Πατήστε το πλήκτρο  Ακύρωση για να κλείσετε το παράθυρο του πίνακα ελέγχου του Διαχειριστή επιφάνειας εργασίας χωρίς να αποθηκεύσετε ή να εφαρμόσετε καμία από τις αλλαγές σας.

Προειδοποίηση: όλες οι αλλαγές που ενδέχεται να έχετε κάνει στις ρυθμίσεις, θα απορριφθούν.


Πατήστε το πλήκτρο Εφαρμογή για να εφαρμόσετε και να αποθηκεύσετε όλες τις αλλαγές των ρυθμίσεων και να αφήσετε ανοιχτό το παράθυρο του πίνακα ελέγχου του Διαχειριστή επιφάνειας εργασίας.


Αυτό το πλαίσιο διαλόγου σας δίνει τη δυνατότητα να επιλέξετε τη διαχείριση μιας νέας εφαρμογής από τον Διαχειριστή επιφάνειας εργασίας.


Αυτός είναι ο κατάλογος με τα προγράμματα εφαρμογών που εκτελούνται την τρέχουσα χρονική στιγμή στην επιφάνεια εργασίας σας. Μπορείτε να επιλέξετε μια εφαρμογή από αυτόν τον κατάλογο ή να καθορίσετε μια διαφορετική εφαρμογή, π.χ. κάποια που δεν εκτελείται την τρέχουσα χρονική στιγμή, πατώντας το κουμπί Αναζήτηση.


Πατήστε αυτό το κουμπί για να ανοίξετε ένα πλαίσιο διαλόγου αρχείου, από το οποίο μπορείτε να επιλέξετε όποια εφαρμογή των Windows επιθυμείτε να διαχειρίζεται ο Διαχειριστής επιφάνειας εργασίας.


Πατήστε αυτό το κουμπί για να αποδεχθείτε το αρχείο προγράμματος που επιλέξατε ως τη νέα εφαρμογή που θα διαχειριστεί ο Διαχειριστής επιφάνειας εργασίας.


Πατήστε αυτό το κουμπί εάν δεν θέλετε να επιλέξετε αυτή τη στιγμή ένα πρόγραμμα εφαρμογής. Το πλαίσιο διαλόγου Νέας εφαρμογής θα κλείσει χωρίς να αλλάξει καμία ρύθμιση.


Αυτό το πλαίσιο διαλόγου σάς επιτρέπει να καταχωρίσετε το όνομα μιας νέας επιφάνειας εργασίας εφαρμογής.


Πληκτρολογήστε εδώ το όνομα της νέας σας επιφάνειας εργασίας της εφαρμογής. Μπορείτε επίσης να επιλέξετε μεταξύ των ονομάτων επιφάνειας εργασίας που εισαγάγατε για άλλες εφαρμογές.

Για παράδειγμα, ίσως να θέλετε η επιφάνεια εργασίας για τα προγράμματα ανάγνωσης ιστοσελίδων να ονομάζεται "Web" και αυτή που αφορά το πρόγραμμα ηλεκτρονικού ταχυδρομείου να ονομάζεται "Mail".  Το χαρακτηριστικό ισχυρών πλήκτρων του Διαχειριστή επιφάνειας εργασίας σάς δίνει τη δυνατότητα να εναλλάσσεστε  χωρίς δυσκολίες μεταξύ αυτών των επιφανειών εργασίας της εφαρμογής.


Πατήστε το πλήκτρο ΟΚ για να αποδεχθείτε το νέο όνομα για την επιφάνεια εργασίας σας. Δεν θα μπορείτε να κάνετε κλικ σε αυτό το κουμπί μέχρι να δώσετε ένα έγκυρο όνομα επιφάνειας εργασίας.


Πατήστε το πλήκτρο Ακύρωση εάν δεν θέλετε να δώσετε αυτή τη στιγμή ένα όνομα επιφάνειας εργασίας.


Αυτός ο συνδυασμός πλήκτρων ξεκινά μια σειρά από κινούμενα συγκλίνοντα ορθογώνια που θα σας βοηθήσουν να εντοπίσετε τον δρομέα του ποντικιού σας.


Ενεργοποιήστε την επιλογή αυτή για να τοποθετήσετε παράθυρα εξολοκλήρου στη μία ή την άλλη οθόνη όταν τα μετακινείτε σύρετε με το ποντίκι σας.


Οι επιλογές αυτές αφορούν τα στοιχεία διασύνδεσης χρήστη της περιόδου εργασίας πελάτη των Windows, όπως είναι η συμπεριφορά της γραμμής εργασιών και των παραθύρων εναλλαγής εργασιών.


Χρησιμοποιήστε την επιλογή αυτή για να ενεργοποιήσετε ένα εναλλακτικό παράθυρο εναλλαγής εργασιών το οποίο είναι σωστά κεντραρισμένο σύμφωνα με την τρέχουσα διαμόρφωση του nView, και το οποίο επιτρέπει την εναλλαγή μεταξύ εφαρμογών από διαφορετικές επιφάνειες εργασίας.

Το παράθυρο εναλλαγής εργασιών ενεργοποιείται εάν πατήσετε τα πλήκτρα ALT+TAB.


Η χρήση της επιλογής αυτής αναγκάζει το παράθυρο εναλλαγής εργασιών να εμφανίζεται πάντοτε στην οθόνη που καθορίστηκε.


Επιλέξτε την οθόνη στην οποία επιθυμείτε να εμφανίζεται το παράθυρο εναλλαγής εργασιών. Μπορεί επιλεγούν μόνον οι οθόνες που είναι ενεργές την τρέχουσα χρονική στιγμή.


Χρησιμοποιήστε την επιλογή αυτή για να περιορίσετε τη γραμμή εργασιών σε μία οθόνη, με άλλα λόγια, να την εμποδίσετε να επεκταθεί σε πολλαπλές οθόνες.


Οι επιλογές αυτές καθορίζουν τον τρόπο με τον οποίο ο Διαχειριστής επιφάνειας εργασίας θα διαχειρίζεται τη θέση και την τοποθέτηση των αναδυόμενων παράθυρων, συμπεριλαμβανομένων και των πλαισίων διαλόγου μηνυμάτων και εφαρμογών.


Χρησιμοποιήστε την επιλογή αυτή για να ενεργοποιήσετε το χαρακτηριστικό μεγέθυνσης. Το χαρακτηριστικό μεγέθυνσης εμφανίζει σε μία οθόνη μια μεγεθυσμένη προβολή της περιοχής της οθόνης που βρίσκεται κάτω από τον δρομέα του ποντικιού. Η μεγεθυσμένη προβολή εμφανίζεται στην οθόνη που βρίσκεται απέναντι από τον δρομέα του ποντικιού. Η μετακίνηση του δρομέα του ποντικιού σε άλλη οθόνη επιτρέπει στην μεγεθυσμένη προβολή να μεταφερθεί αυτόματα στην άλλη οθόνη.

Το χαρακτηριστικό μεγέθυνσης λειτουργεί μόνον όταν έχετε συνδεδεμένες πολλαπλές οθόνες και έχετε επιλέξει τον τρόπο λειτουργίας οριζόντιας ή κατακόρυφης επέκτασης.


Ενεργοποιήστε την επιλογή αυτή για να εκτελέσετε τη μεγέθυνση χρησιμοποιώντας φιλτραρισμένη (παρεμβεβλημένη) κλιμάκωση.


Τα παρακάτω ισχυρά πλήκτρα χρησιμοποιούνται για τον έλεγχο του χαρακτηριστικού μεγέθυνσης. Όπως συμβαίνει και στην καρτέλα “Ισχυρά πλήκτρα”, μπορείτε να ορίσετε ένα ισχυρό πλήκτρο κάνοντας κλικ σε ένα πεδίο και κατόπιν κάνοντας κλικ στο συνδυασμό πλήκτρων της επιλογής σας.

Σημείωση: τα ισχυρά πλήκτρα απενεργοποιούνται όταν είναι ανοικτές οι καρτέλες “Μεγέθυνση” και “Ισχυρά πλήκτρα”, για να αποφευχθεί η παρεμβολή των υπαρχόντων ισχυρών πλήκτρων στον ορισμό των νέων ισχυρών πλήκτρων.


Αυτό το ισχυρό πλήκτρο ενεργοποιεί και απενεργοποιεί τη λειτουργία μεγέθυνσης.


Αυτό το ισχυρό πλήκτρο αυξάνει το επίπεδο μεγέθυνσης της μεγεθυσμένης προβολής.


Αυτό το ισχυρό πλήκτρο ελαττώνει το επίπεδο μεγέθυνσης της μεγεθυσμένης προβολής.


Αυτή η παράμετρος προσδιορίζει πόσες φορές το δευτερόλεπτο ενημερώνεται η μεγεθυσμένη προβολή, όταν δεν μετακινείται το ποντίκι. (Η μεγεθυσμένη προβολή ενημερώνεται αυτόματα οποτεδήποτε μετακινηθεί το ποντίκι). Σημειώστε ότι η αύξηση του αριθμού αυτού ενδέχεται να επηρεάσει αρνητικά την απόδοση του συστήματος ή της εφαρμογής.


Αυτή η παράμετρος είναι ο αριθμός των millisecond καθυστέρησης πριν την εναλλαγή της μεγεθυσμένης προβολής από τη μία οθόνη στην άλλη. Η καθυστέρηση αυτή έχει σχεδιαστεί για να αποφευχθεί η μετακίνηση της μεγεθυσμένης προβολής μεταξύ των οθονών εάν ο δρομέας του ποντικιού εκτραπεί για λίγο στην οθόνη με τη μεγεθυσμένη προβολή. Η παράμετρος αυτή μπορεί να τεθεί στο μηδέν, για να μην υπάρχει καμία καθυστέρηση.


Χρησιμοποιήστε την επιλογή αυτή για να ενεργοποιήσετε το επίπεδο μεγέθυνσης της προβολής ζουμ άμεσα, χρησιμοποιώντας τον τροχό του ποντικιού και κρατώντας πατημένο κάποιο συνδυασμό των CTRL, ALT και SHIFT.


Επιλέξτε ποιον συνδυασμό των CTRL, ALT και SHIFT θα πρέπει να κρατήσετε πατημένο για να χρησιμοποιήσετε τον τροχό του ποντικιού, προκειμένου να αλλάξετε το επίπεδο μεγέθυνσης της προβολής.


Η σελίδα των ισχυρών πλήκτρων σας επιτρέπει να προσαρμόζετε τους συνδυασμούς των ισχυρών πλήκτρων που μπορείτε να χρησιμοποιήσετε για να διαχειριστείτε την τοποθέτηση ενός παράθυρου εφαρμογής στην επιφάνεια εργασίας σας.

Σημείωση: τα ισχυρά πλήκτρα απενεργοποιούνται όταν είναι ανοικτές οι καρτέλες “Μεγέθυνση” και “Ισχυρά πλήκτρα”, για να αποφευχθεί η παρεμβολή των υπαρχόντων ισχυρών πλήκτρων στον ορισμό των νέων ισχυρών πλήκτρων.


Η επιλογή αυτή απενεργοποιεί την εξομάλυνση ορίων σε εφαρμογές 3D.

Χρησιμοποιήστε την επιλογή αυτή εάν θέλετε μέγιστη απόδοση από τις εφαρμογές σας.


Η επιλογή αυτή ενεργοποιεί την εξομάλυνση ορίων χρησιμοποιώντας τον τρόπο λειτουργίας 2x.

Παρέχει βελτιωμένη ποιότητα εικόνας και υψηλή απόδοση σε εφαρμογές 3D.


Η επιλογή αυτή ενεργοποιεί μια τεχνική εξομάλυνσης ορίων που καλύπτεται από ευρεσιτεχνία και είναι διαθέσιμη στην οικογένεια μονάδων επεξεργασίας γραφικών (GPU) GeForce.

Η εξομάλυνση ορίων Quincunx προσφέρει την ποιότητα του πιο αργού τρόπου λειτουργίας εξομάλυνσης ορίων 4x, σε ταχύτητα παρόμοια με  του ταχύτερου τρόπου λειτουργίας 2x.


Η επιλογή αυτή ενεργοποιεί την εξομάλυνση ορίων χρησιμοποιώντας τον τρόπο λειτουργίας 4x.

Παρέχει καλύτερη ποιότητα εικόνας σε βάρος της απόδοσης σε εφαρμογές 3D.


Η επιλογή αυτή ενεργοποιεί την εξομάλυνση ορίων χρησιμοποιώντας τον τρόπο λειτουργίας 4x, 9-tap (Gauss).

Παρέχει καλύτερη ποιότητα εικόνας σε βάρος της απόδοσης σε εφαρμογές 3D.


Η επιλογή αυτή ενεργοποιεί την εξομάλυνση ορίων χρησιμοποιώντας τον τρόπο λειτουργίας 4xS.

Παρέχει καλύτερη ποιότητα εικόνας απ’ ότι όταν χρησιμοποιείτε τον τρόπο λειτουργίας 4x με ελαφρά χαμηλότερη απόδοση σε εφαρμογές 3D.

Σημείωση: Αυτή η ρύθμιση επηρεάζει μόνο τις εφαρμογές Direct3D. Όταν εκτελείτε εφαρμογές του OpenGL, το OpenGL θα χρησιμοποιήσει την επόμενη κατάλληλη ρύθμιση εξομάλυνσης ορίων (δηλαδή, τη ρύθμιση επιλογής που βρίσκεται αμέσως πριν τη ρύθμιση 4xS).


Η επιλογή αυτή ενεργοποιεί αυτόματα τις βέλτιστες ρυθμίσεις εξομάλυνσης ορίων για εκείνες τις εφαρμογές 3D που υποστηρίζουν εξομάλυνση ορίων.


Η επιλογή αυτή σάς επιτρέπει να επιλέξετε μη αυτόματα τον τρόπο λειτουργίας εξομάλυνσης ορίων που θα χρησιμοποιηθεί όταν εκτελείτε εφαρμογές 3D.


Πληροφορίες σχετικά με τις τρέχουσες ρυθμίσεις AGP στον υπολογιστή σας.


Η επιλογή αυτή σας επιτρέπει να επιλέξετε μη αυτόματα την ταχύτητα AGP που θα χρησιμοποιηθεί από το υποσύστημα γραφικών. Εάν δεν είστε σίγουροι ποια ταχύτητα AGP να χρησιμοποιήσετε, αφήστε αυτό το πλαίσιο επιλογής αποεπιλεγμένο. Το σύστημα τότε θα καθορίσει αυτόματα την καλύτερη δυνατή ταχύτητα AGP.


Μετακινήστε το συρόμενο χειριστήριο για να επιλέξετε μη αυτόματα την ταχύτητα AGP που θα χρησιμοποιηθεί από το υποσύστημα γραφικών.


Σας επιτρέπει να επιλέξετε τη μέθοδο με την οποία το πρόγραμμα οδήγησης θα διαχειρίζεται τη μνήμη βίντεο που έχει διατεθεί από τη μνήμη συστήματος.


Σας επιτρέπει να καθορίσετε το ποσό της μνήμης συστήματος που θα χρησιμοποιείται σε συνδυασμό με τη μέθοδο που καθορίζεται από τον τρόπο λειτουργίας περιοχής προσωρινής αποθήκευσης πλαισίων, που χρησιμοποιείτε την τρέχουσα χρονική στιγμή.


Σας επιτρέπει να καθορίσετε τη στρατηγική διαχείρισης της περιοχής προσωρινής αποθήκευσης πλαισίων όταν χρησιμοποιείτε το δυναμικό τρόπο λειτουργίας περιοχής προσωρινής αποθήκευσης πλαισίων.


Το NVIDIA PowerMizer σας δίνει τη δυνατότητα να ρυθμίζετε την κατανάλωση ρεύματος από τη GPU που διαθέτετε. Μπορείτε είτε να παρατείνετε τη διάρκεια ζωής της μπαταρίας ρυθμίζοντας τη Μέγιστη Εξοικονόμηση Ενέργειας ή να επωφεληθείτε από την πλήρη απόδοση των γραφικών της GPU επιλέγοντας τη Μέγιστη Απόδοση.


Αυτή η επιλογή επιτρέπει στα Windows να διαχειρίζονται τους προσαρμογείς οθόνης με πολλαπλές εξόδους σαν να ήταν ξεχωριστοί, μεμονωμένοι προσαρμογείς του συστήματός σας. Αυτό σας δίνει τη δυνατότητα να επιλέγετε ανεξάρτητη ανάλυση και/ή βάθος χρώματος για κάθε συσκευή οθόνης που συνδέεται στον προσαρμογέα πολλαπλών εξόδων.


Η οδήγηση δύο οθονών που λειτουργούν με διαμόρφωση μίας GPU/μνήμης θέτει ορισμένους περιορισμούς στις ρυθμίσεις της οθόνης σας. Οι τρόποι λειτουργίας που παρέχονται στο πλαίσιο διαλόγου Ιδιοτήτων Προβολής των Windows μπορούν να χρησιμοποιηθούν από τον προσαρμογέα οθόνης σε διαμόρφωση μονής οθόνης. Όταν οι πόροι του προσαρμογέα κατανεμηθούν μεταξύ δύο οθονών, ορισμένοι τρόποι λειτουργίας υψηλής ανάλυσης δεν θα είναι διαθέσιμοι σε καμία οθόνη. Σε αυτή την περίπτωση, σας συνιστούμε να πειραματιστείτε και να επιλέξετε έναν συνδυασμό τρόπων λειτουργίας οθόνης που να μπορούν να χρησιμοποιηθούν σωστά από τον προσαρμογέα οθόνης.


Κάντε κλικ σε αυτό το κουμπί για να προσαρμόσετε τις πρόσθετες στερεοσκοπικές ρυθμίσεις καθώς και τις ρυθμίσεις υπέρθεσης του OpenGL. Σημειώστε ότι αυτό το κουμπί είναι διαθέσιμο μόνον όταν ενεργοποιηθεί η επιλογή “Ενεργοποίηση τετραπλής περιοχής προσωρινής αποθήκευσης στερεοσκοπικού API” που βρίσκεται στο πρώτο πλαίσιο καταλόγου αυτού του πίνακα.


Ενεργοποιεί τις υπερθέσεις στο OpenGL. Ορισμένες εφαρμογές (για παράδειγμα, το Softimage3D) απαιτούν επίπεδα υπέρθεσης. Τα επίπεδα υπέρθεσης χρησιμοποιούνται ως χρωματισμένη επιφάνεια επιπροσθέτως της περιοχής προσωρινής αποθήκευσης κανονικού χρώματος (RGB).  Οι υπερθέσεις είναι ιδιαίτερα χρήσιμες για την επικάλυψη σχεδιασμένων περιοχών που είναι ανεξάρτητες από την ίδια την εικόνα 3D, όπως τα μενού και οι δρομείς. Οι υπερθέσεις υποστηρίζονται σε τρόπους λειτουργίας χρώματος των 16 και 32 bit.

Σημείωση: Οι υπερθέσεις και η στερεοσκοπική λειτουργία του OpenGL δεν μπορούν να χρησιμοποιηθούν ταυτόχρονα. Οι υπερθέσεις χρειάζονται πρόσθετη ενσωματωμένη μνήμη γραφικών και πιθανόν να μην είναι διαθέσιμες σε όλες τις αναλύσεις. Εάν αντιμετωπίζετε προβλήματα στο να χρησιμοποιήσετε τη λειτουργία της υπέρθεσης, επιχειρήστε να μειώσετε την ανάλυση ή το βάθος του χρώματος.


Ενεργοποιεί τη στερεοσκοπική λειτουργία στο OpenGL. Προκειμένου να εκτελέσετε τις στερεοσκοπικές εφαρμογές με τη χρήση γυαλιών με κλείστρα ή άλλου υλικού, το πρόγραμμα οδήγησης της NVIDIA εξάγει στερεοσκοπικές μορφές εικονοστοιχείων του OpenGL και οργανώνει τη μνήμη για να επιτραπεί η ταυτόχρονη χρήση των στερεοσκοπικών και μονοσκοπικών εφαρμογών.

Σημείωση: Ενεργοποιήστε αυτή την επιλογή μόνον εάν είναι απαραίτητο. Ορισμένες εφαρμογές επιλέγουν αυτόματα τη στερεοσκοπική μορφή, ενώ άλλες ενδέχεται να μην λειτουργούν σωστά όταν χρησιμοποιείται μορφή στερεοσκοπικών εικονοστοιχείων.

Σημείωση: Οι υπερθέσεις και η στερεοσκοπική λειτουργία του OpenGL δεν μπορούν να χρησιμοποιηθούν ταυτόχρονα. Η στερεοσκοπική προβολή απαιτεί πρόσθετη ενσωματωμένη μνήμη γραφικών και ενδέχεται να μην είναι διαθέσιμη σε όλες τις αναλύσεις. Εάν αντιμετωπίζετε προβλήματα κατά την τρισδιάστατη προβολή, ενδέχεται να θελήσετε να μειώσετε την ανάλυση ή το βάθος του χρώματος.


Το πρόγραμμα οδήγησης της NVIDIA υποστηρίζει μια ποικιλία υλικού για στερεοσκοπική προβολή. Εάν χρησιμοποιείτε υλικό στερεοσκοπικής προβολής διαφορετικό από το προεπιλεγμένο, επιλέξτε έναν τρόπο λειτουργίας οθόνης από το πλαίσιο καταλόγου.


Κάντε αυτή την επιλογή μόνον εάν χρησιμοποιείτε προσαρμογέα ELSA 3D REVELATOR™ ή άλλον συμβατό προσαρμογέα. Αυτοί οι προσαρμογείς μετατρέπουν το σήμα της οθόνης σε τυποποιημένο σήμα 3 ακίδων κατά DIN, που χρησιμοποιείται από τα περισσότερα υλικά στερεοσκοπικής προβολής.

Σημείωση: Δεν χρειάζεται να χρησιμοποιήσετε τον προσαρμογέα εάν η κάρτα γραφικών που διαθέτετε έχει ενσωματωμένο σύνδεσμο 3 ακίδων κατά DIN!


Εάν έχετε συνδέσει μια επίπεδη οθόνη με αυτόματη στερεοσκοπική λειτουργία στην κάρτα γραφικών που διαθέτετε, κάντε αυτή την επιλογή.


Εάν διαθέτετε υλικό παθητικής στερεοσκοπικής απεικόνισης, κάντε αυτή την επιλογή.

Για να χρησιμοποιήσετε αυτή την επιλογή, πρέπει να έχετε συνδέσει τις συσκευές προβολής σε μια κάρτα γραφικών διπλής κεφαλής που θα είναι βασισμένη στη GPU της NVIDIA, όπως η Quadro2 MXR (ή οι GeForce2 MX /GeForce2 Go) και να έχετε ενεργοποιήσει τον τρόπο λειτουργίας Κλείσιμο του nView από τον πίνακα ελέγχου του nView. Η μία κεφαλή θα προβάλει εικόνες για το δεξί μάτι, ενώ η άλλη για το αριστερό.

Η επιλογή αυτή διατίθεται μόνο σε κάρτες πολλαπλών κεφαλών.


Εάν η κάρτα γραφικών που διαθέτετε έχει ενσωματωμένο σύνδεσμο 3 ακίδων κατά DIN, κάντε αυτή την επιλογή για να ενεργοποιήσετε αυτό το χαρακτηριστικό. Σε αυτή την περίπτωση, δεν χρειάζεται να έχετε επιπλέον προασαρμογείς, όπως αυτοί που συνοδεύουν την κάρτα ELSA 3D REVELATOR™ ή τα γυαλιά StereoGraphics®. Μπορείτε να συνδέσετε οποιοδήποτε υλικό στερεοσκοπικής προβολής χρησιμοποιώντας απευθείας πάνω στην κάρτα γραφικών το σύνδεσμο 3 ακίδων κατά DIN.


Εάν χρησιμοποιείτε έναν από τους προσαρμογείς που συνοδεύουν τα StereoGraphics® StereoEyes® ή συμβατά προϊόντα, κάντε αυτή την επιλογή. Αυτοί οι προσαρμογείς μετατρέπουν το σήμα της οθόνης σε τυποποιημένο σήμα 3 ακίδων.

Ο σύνδεσμος DIN χρησιμοποιείται από τα περισσότερα διαθέσιμα υλικά στερεοσκοπικής προβολής.

Σημείωση: Δεν χρειάζεται να χρησιμοποιήσετε τον προσαρμογέα εάν η κάρτα γραφικών που διαθέτετε έχει ενσωματωμένο σύνδεσμο 3 ακίδων κατά DIN!


http://www.stereographics.com/html/se.htm Σε περίπτωση που δεν μπορείτε να δείτε στερεοσκοπικό εφφέ, κάντε αυτή την επιλογή για να εναλλάξετε τη δεξιά και την αριστερή εικόνα. Γενικά, ίσως χρειαστεί να ενεργοποιήσετε αυτή την επιλογή μόνο στις οθόνες κατακόρυφης προβολής πεπλεγμένου σήματος και στον παθητικό τρόπο λειτουργίας.


Αυτή η επιλογή δεσμεύει όσο το δυνατόν περισσότερη μνήμη, προκειμένου να χρησιμοποιηθεί από τους χάρτες υφών.  Αυτό αυξάνει την απόδοση για εφαρμογές εντατικής χρήσης υφών, μειώνοντας ελάχιστα την απόδοση των εφαρμογών που δεν χρησιμοποιούν υφές.


Αυτή η επιλογή επιβάλλει τη χρήση τριγραμμικού φιλτραρίσματος, ανεξάρτητα από το εάν η εφαρμογή απαιτεί ή όχι τη χρήση του. Αυτό μπορεί να βελτιώσει την ποιότητα της εικόνας των περισσότερων εφαρμογών 3D.